section_heading: Klupski grb
paragraph_text: Futsal Dinamo ima grb u obliku štita, s krunom na vrhu. Štit predstavlja želju kluba da „obrani, očuva i promiče osnovne sportske vrijednosti“. Dominantna boja u štitu je plava boja, koja reflektira boje kluba. Po sredini štita nalazi se stilizirano slovo "d" u bijeloj boji. Kruna štita je također u bijeloj boji, a unutar krune nalazi se natpis "FUTSAL DINAMO" plavim slovima. Štit je obrubljen debljom bijelom i tanjom plavom linijom.<ref> Futsal Dinamo: Statut MNK Futsal Dinamo, 3. rujan 2014. (pristupljeno 3. ožujak 2015.) Grb Futsal Dinama inspiriran je grbom GNK Dinamo u kojem dominira malo slovo "d". No, konkretno, grb je inspiriran grbom kakav je Dinamo koristio u periodu od 1950. do 1969. godine. U tom razdoblju Dinamo je osvojio dva naslova prvaka SFRJ i jedini hrvatski europski naslov, Kup Velesajamskih Gradova 1967. godine.<ref> povijestdinama.com: Kup Velesajamskih Gradova 1967., 3. travanj 2013. (pristupljeno 3. ožujak 2015.)